Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 449/14/8808	Rožňava, 20.11.2014
EEČ : 2-67-340-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
že v XXXXX, okr. XXXXX a inde, ako matka maloletej XXXXX nar. XXXXX, od mesiaca júna 2013 do konca mesiaca apríl 2014, okrem mesiacov júl a august 2014, kedy bola evidovaná na Úrade práce v XXXXX ako uchádzačka o zamestnanie, úmyselne neplnila vyživovaciu povinnosť voči nej, hoci rozsudkom Okresného súdu v XXXXX sp. zn. XXXXX zo dňa 28.02.2012 bola zaviazaná prispievať na jej výživu po XXXXX,- € mesačne, v dôsledku čoho za uvedené obdobie dlhuje na výživnom sumu vo výške najmenej XXXXX,- €  otcovi maloletej, XXXXX,  z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením povereného príslušníka PZ SR Obvodného oddelenia v XXXXX sp. zn. ČVS: ORP- XXXXX zo dňa 30.06.2014 bolo vznesené obvinenie XXXXX Ivanicsovej za prečin zanedbania povinnej výživy podľa § 207  ods. 1 Tr. zák.  na tom skutkovom základe, ako je to uvedené vo výrokovej časti tohto uznesenia. 	     	
	Po skončení skráteného vyšetrovania obvinená XXXXX predložila dňa 24.10.2014 poverenému príslušníkovi písomný doklad o tom, že dňa 23.10.2014 uhradila platobným príkazom v Tatra banke sumu XXXXX,- € na účet otca maloletej dcéry, XXXXX, čím uhradila dlžné výživné za obdobie, za ktoré bola trestne stíhaná, a to v plnej výške. 
	Svedok XXXXX vo svojej výpovedi v prípravnom konaní uviedol, že maloletá dcéra v dôsledku neplnenia vyživovacej povinnosti obvinenou, netrpela núdzou, pretože on je zamestnaný. 
	Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h/ Tr. por., prokurátor zastaví trestné stíhanie ak zanikla trestnosť činu.
	Vzhľadom k tomu, že obvinená XXXXX dodatočne splnila svoju vyživovaciu povinnosť a splnila tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka